
DECRET D’ALCALDIA
Ref. X2023000466 

Antecedents de fet
1.- Vistes les bases reguladores per la concessió d'ajudes socials de l'Ajuntament de Riudarenes.
2.- Vist que el Ple d'aquest Ajuntament va aprovar inicialment l'esmentat document en data 31 de març de 2014, i en no presentar-se al·legacions van esdevenir definitives publicant-se el 3 de desembre de 2014 en el Butlletí Oficial de la Província, amb una posterior modificació de les bases per acord de la Junta de Govern Local de 4 d’abril de 2016 i publicades al Butlletí Oficial de la Província núm. 75, de data 20 d’abril de 2016. I una altra modificació de les bases publicada també al Butlletí Oficial de la Província núm. 92, de data 3 de maig de 2021.

3.- Vist l’informe favorable de secretaria intervenció de data 8 de maig de 2023.

Fonaments de dret
La normativa aplicable és la següent: 
1.- Vist allò que disposen els articles 23 a 26 de la Llei 38/2003 de 17 de novembre, general de subvencions i l'article 5.3.1 de les esmentades bases reguladores. 

Resolució
En virtut de les competències que em son conferides per l’article 21.1 apartat s) de la Llei 7/1985, de 2 d’abril, Reguladora de les Bases del Règim Local (LRBRL) i per l’article 53.1 apartat u) del Decret Legislatiu 2/2003, de 28 d’abril, pel que s’aprova el Text refós de la Llei municipal i de règim local de Catalunya (TRLMRLC), RESOLC:

PRIMER.- APROVAR la convocatòria de beques pel casal d’estiu 2023, d'acord amb les condicions establertes a l'article 5.3.1 de les bases reguladores per la concessió d'ajudes socials de l'Ajuntament de Riudarenes i que s’annexa al present acord.
SEGON.- ESTABLIR el període de sol·licitud de les ajudes en el termini de 15 dies hàbils a comptar del dia següent a la publicació de l’extracte de la convocatòria en el Butlletí Oficial de la Província, mitjançant la presentació del formulari i documentació establerts a les bases reguladores.
TERCER.- APROVAR la despesa en càrrec a l’aplicació pressupostària 231.4800001.
QUART.- Un cop aprovada la convocatòria que correspongui, serà publicada en el BOP i el BDNS i al tauler d’anuncis i la web municipal de l’Ajuntament de Riudarenes, d’acord amb el que disposa l’article 20.8 de la Llei general de subvencions.

CINQUÈ.- Donar-ne compte al Ple a la propera sessió ordinària que es celebri.

ANNEX

CONVOCATÒRIA D’AJUTS SOCIALS PEL CASAL D’ESTIU DE L’AJUNTAMENT DE RIUDARENES 2023
Primer. Beneficiaris
Tenen el dret a percebre l’ajut els pares o tutors de nens i nenes en etapa escolar del municipi de Riudarenes, matriculats en els centres de referència, durant el curs pel qual es convoquin els ajuts.
Segon. Objecte
Les presents bases tenen per objecte i finalitat cobrir les necessitats bàsiques d’aquelles persones i/o famílies a les quals els manquen els recursos econòmics suficients per fer front despeses específiques, de caràcter ordinari o extraordinari, necessàries per prevenir, evitar o pal·liar situacions d’exclusió social, essent sempre un recolzament a la intervenció social realitzada pels equips de serveis socials bàsics.
Tercer. Bases reguladores
Les bases reguladores de la concessió aprovades inicialment en el Ple de l’Ajuntament de Riudarenes de 31 de març de 2014, i en no presentar-se al·legacions van esdevenir definitives publicant-se el 3 de desembre de 2014 en el Butlletí Oficial de la Província, amb una posterior modificació de les bases per acord de la Junta de Govern Local de 4 d’abril de 2016 i publicades al Butlletí Oficial de la Província núm. 75, de data 20 d’abril de 2016. I una altra modificació de les bases publicada també al Butlletí Oficial de la Província núm. 92, de data 3 de maig de 2022.
Quart. Quantia de l’ajuda
La partida pressupostària a la qual s’imputa la subvenció és la 231.4800001, i la quantia total màxima de les subvencions convocades és de 3.000 euros.
Per tal d’establir la quantia de l’ajut, es contemplen dos aspectes: la situació econòmica i la situació social de la persona perceptora d’acord amb la unitat de convivència i prèvia valoració dels tècnics dels serveis socials i de les regidories adscrites a la línia d’ajuts en concret.
D’acord amb la documentació presentada es valoraran de manera objectiva les condicions econòmiques, laborals i socials de la unitat familiar o del sol·licitant (dades familiars, dades econòmiques, situació laboral i altres d’acord amb les bases reguladores per a la concessió d’ajudes socials de l’Ajuntament de Riudarenes.
Cinquè. Termini de presentació de les sol·licituds
Les sol·licituds es dirigiran a l’Alcalde-President de l’Ajuntament, i es presentaran en el Registre d’entrada de l’Ajuntament o per qualsevol dels mitjans assenyalats en l’article 16.4 de la Llei 39/2015, d’1 d’octubre, del Procediment Administratiu Comú de les Administracions Públiques, en el termini de 15 dies hàbils a comptar del dia següent a la publicació de l’extracte de la convocatòria en el Butlletí Oficial de la Província.
Sisè. Altres dades
La sol·licitud haurà d’anar acompanyada de:
1. Còpia del DNI, NIE o passaport del/de la sol·licitant de l’ajut
1. Còpia del DNI, NIE o passaport de tots els membres de la unitat familiar
1. Còpia del llibre de família
1. Còpia de les 3 últimes nòmines del sol·licitant de l’ajut i dels adults en edat laboral que formin part de la unitat familiar.
Prèvia autorització de la persona sol·licitant, l’Ajuntament sol·licitarà per mitjans telemàtics la documentació següent:
1. Documentació que acrediti la condició de família nombrosa o monoparental
1. Certificat d’empadronament
1. Documentació que acrediti la matriculació al centre d’estudis corresponent
1. Còpia complerta de la declaració de renda del darrer exercici o bé certificat de l’Administració competent conforme s’està exempt de realitzar-la
1. Certificat conforme es perceben ingressos procedents de prestacions socials públiques (prestacions d’atur, subsidis, Rendes Mínimes d’Inserció, pensions de jubilació, pensions d’incapacitat, etc.)
1. Certificat d’inscripció al SOC en cas de persones aturades

